شەفەق نیوز/ فەرماندەی محوەر دوویەم لە
پێشمەرگە (قەرەتەپە - حەمرین) راگەیان کۆنتڕۆڵ تەوای لە ناوچەی سنووری ناوبەین دیالە
و سنوو کوردستان و دەورگرد سەڵاحەدین.
لیوا محمد روستەم یاوەر فەرماندەی محوەرەگە
ئەرا ئاژانس شەفەق نیوز وت: کەرتەیل پێشمەرگە لە شوینەیل وەرپرسایەتی خوەیان وەگەرد
دەورگرد باکوور خوەرهەڵات دیالە، کۆنتڕۆڵ ئەمنی گشتگیر چەسپانیە، و گشت ریەیل و جوولەیل
داعش بڕینە، و کەرتەیل پێشمەرگە قەت نەکفتنەسە وەر هیچ پەلاماریگ تیرۆری.
روستەم وتیش؛ تۆمارنەکردن هیچ پەلاماریگ
یا تەقەلای نزیکە بوین ئەندامەیل داعش وەرەو خاڵە و سەنگەرەیل پێشمەرگە لەوەر مەفرەزەیل
جوولەکەر ئەمنی و رەوانگەی هەواڵگری و کارەیل وەرجەوەخت وەردەوامە، وتیش؛
چالاکی حەشارگەیل تیرۆری لە دەورگرد کەرتەیل پێشمەرگە
ئەرا زیاتر لە ٩٥٪ کەمەو بوی.
روستەم نشان دا ک پەلامارەیل داعش لە دەورگرد
خانەقین و ئاوارەیی وەردەوامە، هەرچەن ٥ لیوای حەشد شەعبی لەو ناوچەیە هەس وەگەرد هێزەیل
سوپا، وتیش؛ هێزەیل حەشد و سوپا ئەرکەیل خوەیان وە شیوەی خاسیگ جیوەجی کەن، و دژایەتیکردن
جیماگەیل داعش رەنج دووقاتیگ و ئەزموون و تۆێژینەوەیل هەواڵگری ئەرا رەوشەیل ئەمنی
خانەقین خوازێد.
